als_Latn dik_Latn sag_Latn
Patellxhane ne Furre
2 patëllxhanë të mëdhenj
2 domatetë mëdha (ose 200 gr domate të vogla)
150 gr djathë mocarela(ose djathë tjetër që shkrihet
75 gr ullinj të zinj
pak kripë
pak rigon
pak piper
pak vaj ulliri
Përgatitja:
Si fillim lajmë patëllxhanët dhe i presim në feta rreth 1cm të trasha. I hedhim kripë të trashë, i vendosim në një kullojëse me një pjatë sipër dhe i lemë kështu përreth gjysëm ore. Në këtë mënyrë patëllxhanët humbasin hidhërimën e tyre. Ndërkohë marrim domatet, i lajmë dhe i presim në copa të vogla. Presim në kubik edhe djathin. Më pas marrim fetat e patëllxhanit, i çajmë me majën e një thike. I vendosim më pas në një tavë me letër furri sipër. Mbi çdo fetë hedhim domate dhe ullinjtë e prerë hollë. I hedhim sipër kripë, vaj e rigon. I pjekim në furrë të nxehtë 200°C përreth 20-25 minuta.
Më pas fikim furrën, nxjerrim tavën, i vendosim sipër fetave mocarelën e grirë dhe e vendosim përsëri tavën për disa minuta në furrën e nxehtë.
Fetat e patëllxhanit janë gati për tu servirur. Mund ti shërbejmë si të nxhehta ashtu edhe të ftohta, Janë një garniturë e mirë për pjata mishi ose mund ti shërbejmë si antipastë.
tsn_Latn als_Latn als_Latn als_Latn als_Latn als_Latn ces_Latn ces_Latn als_Latn als_Latn als_Latn als_Latn als_Latn